Lolland-Falsters Stifts-Tidende, 1846-06-08
Om den af os tidligere omtalte Fest, som det skandinaviske Selskab agter at foranstalte paa Øen Hveen Anledning af Trehundredaaret efter Tycho Brahes Fødsel, skrives i Fædrelandet: "Vi have ikke tidligere villet berøre denne Fest, fordi vi ventede at modtage et udførligt Festprogram fra Selskabets Bestyrelse. Da dette imidlertid endnu ikke har kunne udfærdiges, fordi de fornødne Forberedelser og Aftaler ikke alle have kunnet træffes, men vi vide, at en ikke ringe Grad af almindelig Opmærksomhed er henvendt paa denne Fest, der vistnok ogsaa vil blive særegen i sit Slags, og hvortil Anledningen ikke for om hundrede Aar vil vende tilbage, saa skulle vi tillade os at meddele, hvad der hidtil er blevet os bekjendt om den. Den er berammet til Solhvervedag den 21de de, der heldigviis falder paa en Søndag, da altsaa Haandværkere, Forretnings- og Embedsmænd, uden at unddrage sig nogen daglig Pligt, kunne deeltage i den. Den er ikke bestemt til at være udelukkende for Selskabets Medlemmer, ligesom nogen Begrændsning da ogsaa vanskelig vilde kunne overholdes paa en Sted, hvortil Adgangen er lige fri for Alle, og en Adskillelse heller ikke vilde kunne forenes med det Ønske, der at træffe, sammen med Brødrene fra den anden Side Sundet; men Selskabets Bestyrelse har blot ifølge sin Stilling troet at burde tage Jnitiativet, og at burde bekoste de fornødne Forberedelser, for at ingen Adgangsbetaling skal afskrække Nogen, og den vil sikkert tillige, saavidt muligt, drage Omsorg for, at saavel Selskabets Medlemmer med deres Familier kunne finde et billigt Befordringsmiddel frem og tilbage, som at saadanne ere tilsted for alle andre Deeltagere i Festen. Uden Tvivl ville de forskjellige Dampskibsrhederier gjerne gaae ind paa at benytte Leiligheden til Fortjeneste, forsaavidt deres Skibe ikke den Dag ere i regulair Fart, ligesom ogsaa Baad jo findes i Overflødighed paa begge Kyster. Naturligviis vil den Glæde og Underholdning, der kan ventes af Festen, for en stor Deel afhænge af Veirliget, men i saa Henseende deeler den da kun Risico med alle vore andre Folkefester under aaben Himmel, som jo stundom ere blevne forstyrrede af Regnveir. Jmidlertid er saavel Aarstiden, som Hveens Naturforhold – det regner der saare sjeldent en Borgen for et idetmindste taaleligt Veir, og fordet Tilfælde, at Uveir skulde indtræffe, er der, da det ikke er muligt at skaffe nogen Bedækning tilveie over selve Festpladsen, sørget for, at Uranienborgs gamle Ladegaards– den nuværende Kongsgaards - rummelige Længer staae tomme og rene, for at tjene til Ly. Festen, der rimeligviis vil begynde noget efter Middag, vil hovedsagelig bestaae i et høitideligt Tog fra Landingstedet ved St. Jbs Kirke til Uranienborgs Tomt, der, forsaavidt den ikke bestaaer af en Fordybning i Midten – den gamle Kjelder er planeret og tildeels forsynet med Bænke, medens der for Sangere, Musik og Talerstol er valgt Plads i den ene af Voldens endnu tilværende Halvmaaner. Der vil finde Sang og Tale Sted, hvorpaa Forsamlingen rimeligviis vil skille sig ad for at forfriske sig med Mad og Drikke, senere hen paa Dagen er der paatænkt et Tog til den smukke Dal paa Øens Sydvest kant, hvor Tycho Brahes Papiirmølle har ligget, og hvor der, da den er lukket paa de 3 Sider, er ypperlig Leilighed til Underholdning med Sang og Musik, men rigtignok mindre god til Dands, da Bunden i den er meget couperet. For Proviant vil Enhver selv have at sørge ligesom der allerede er bestilt Plads til flere Beværtningstelte fra de skaanske Stæder, er det vel ogsaa at vente, at nogle danske Restaurateurer ville tage derover, med iøvrigt vil det, da man ikke kan vide, i hvor stort Antal saadanne ville møde, og hvormange de Besøgende ville blive, være raadeligst, at navnlig de Familier, som ville deeltage i Festen, forsyne sig med alt Fornødent hjemme fra. Udsigten fra Øen til begge Sundets Bredder er overordentlig skjøn, den udgjør selv med sine frugtbare Agre og bratte Skrænter mod Vest og Syd et ingenlund uinteressant Terrain; Beboerne ere velvillige og venlige Folk, og ville navnlig ved denne Leilighed, der hos dem har vakt en levende Jnteresse, sikkert yde de Besøgende enhver Haandsrækning, som den idylliske Tarvelighed, hvori de leve, gjør dem mulig. Fra de svenske Autoriteters Side kan ligeledes enhver velvillig Imodekommen og billig Begunstigelse ventes; selve de, som man af Heibergs Urania" veed, ikke meget betydelige Rester af Uranienborgs og Stjerneborgs Ruiner, har man ved første Nys om den berammede Fest ladet oprense og restaurere, og fra Toldvæsenets Side f. Ex. vil neppe nogensomhelst Hindring møde de Besøgende og Beværtende.